වසර 30 කට පමණ පෙර මිලදී ගත් ඉඩමක් සම්බන්ධයෙන් ඇතිවූ ආරවුලක් දුරදිග ගොස් කුරුණෑගල බමුණුගෙදර ප්‍රදේශයේ නිවසකට එල්ලවූ ප්‍රහාරයක් පිළිබඳ තොරතුරක් වාර්තා වනවා.මෙහිදී එම නිවසේ කාන්තාවකට පුද්ගලයන් පිරිසක් පහරදීමට ගොස් ඇති අතර එය වැලැක්වීමට මැදිවූ එම නිවසේ 17 හැවිරිදි තරුණයෙකුට තුවාල සිදුව ඇති බවයි වාර්තා වන්නේ.එම තරුණයා මේ වනවිට කුරුණෑගල රෝහලට ඇතුලත් කර තිබෙනවා.මීට වසර 30 කට පෙර, මෙම ඉඩමේ වර්තමාන පදිංචිකරුගේ පියා විසින් අදාළ ඉඩම අයිතිකරුවන්ගෙන් මිලදීගත් බව ඔවුන් ප්‍රකාශ කළා.තම පියා ඉඩම මිලදීගත් පුද්ගලයාගේ පුත්‍රයා විසින් වසර 30 කට පසුව නැවත පැමිණ එම ඉඩම නැවත ලබාදෙන ලෙස තර්ජනය කර ඇති අතර එහිදී ඇතිවූ ආරවුලකින් අදාළ 17 හැවිරිදි තරුණයා තුවාල ලබා ඇතැයි සඳහන්.